16.3.2023
EL
Επίσημη Εφημερίδα της Ευρωπαϊκής Ένωσης
C 100/93
5.3.
Η ΕΟΚΕ τονίζει τη σημασία της χρηματοδότησης υποδομών πειραματισμού και δοκιμών προκειμένου να βοηθηθούν οι νεοφυείς επιχειρήσεις για την ενίσχυση των τεχνολογιών τους και να γεφυρωθεί το χάσμα μεταξύ εργαστηρίων και εμπορικών εφαρμογών.
Εν προκειμένω, εκφράζει την ικανοποίησή της για την καθιέρωση της νέας έννοιας των «υποδομών δοκιμών και πειραματισμού» στο σχέδιο αναθεώρησης του γενικού κανονισμού απαλλαγής κατά κατηγορία για τις κρατικές ενισχύσεις (ΓΚΑΚ).
Ειδικότερα, η έννοια των «υποδομών δοκιμών και πειραματισμού» (TEIS) θα πρέπει να διαφέρει από τις υποδομές που αποκαλούνται κοινώς «τεχνολογικές υποδομές» (TI).
Σε αυτήν την περίπτωση, το στοιχείο διαφοροποίησης μπορεί να είναι η επικρατούσα οικονομική χρήση.
Επιπλέον, θα πρέπει να εξισωθούν τα κατώτατα όρια κοινοποίησης σε 20 εκατ.
ευρώ τόσο για το υποδομών δοκιμών και πειραματισμού TEIS όσο και για τις τεχνολογικές υποδομές και να προβλεφθεί ευνοϊκό καθεστώς για τις επιχειρήσεις που καλύπτουν τουλάχιστον 5 % του επενδυτικού κόστους σε υποδομές δοκιμών και πειραματισμού. 5.4.
Η ΕΟΚΕ επικροτεί επίσης την πρωτοβουλία σχετικά με τις δημόσιες συμβάσεις.
Σε αυτό το πλαίσιο, προτείνει να εξεταστεί η δυνατότητα θέσπισης μηχανισμού για τη διασφάλιση της συμμετοχής τουλάχιστον μίας νεοφυούς επιχείρησης στις πλέον καινοτόμες δημόσιες συμβάσεις. 5.5.
Η ΕΟΚΕ τονίζει τη σημασία της ύπαρξης ενός ισχυρού καθεστώτος διανοητικής ιδιοκτησίας που θα εφαρμόζεται στις εφευρέσεις των νεοφυών επιχειρήσεων, με στόχο να προαχθεί η συνεχής ανάπτυξη της έρευνας.
Σε περίπτωση που οι εμπορικοί εταίροι διεκδικούν την αποκλειστικότητα των επιστημονικών αποτελεσμάτων κατά τα πρώιμα στάδια (πράγμα το οποίο απαιτεί αποκλειστικότητα για τη στήριξη και τη συνεργασία με επιστημονικά εργαστήρια), υπάρχει κίνδυνος τα εν λόγω αποτελέσματα να μην αναπτυχθούν περαιτέρω από τα επιστημονικά εργαστήρια, εφόσον δεν παρουσιάζουν πλέον οικονομικό ενδιαφέρον.
6.
Εμβληματική πρωτοβουλία για την επιτάχυνση και την ενίσχυση της καινοτομίας στα ευρωπαϊκά οικοσυστήματα καινοτομίας σε ολόκληρη την ΕΕ και την αντιμετώπιση του χάσματος καινοτομίας 6.1.
Η ΕΟΚΕ καλεί την Επιτροπή να ενθαρρύνει τη διαπεριφερειακή διάσταση των επενδύσεων και χαιρετίζει ιδιαίτερα την προτεραιότητα που παρέχεται σε ορισμένα διαπεριφερειακά έργα καινοτομίας, τα οποία συνδέονται με τις βασικές προτεραιότητες της ΕΕ (όπως η βιωσιμότητα), με την από κοινού συμμετοχή λιγότερο και περισσότερο καινοτόμων περιφερειών. 6.2.
Η ΕΟΚΕ επισημαίνει ότι η καινοτομία βασίζεται σε ολόκληρη την αλυσίδα της έρευνας και της ανάπτυξης, από την έρευνα με κινητήριο μοχλό την περιέργεια έως την εφαρμοσμένη έρευνα και ανάπτυξη, καθώς και στην εκπαίδευση και την κατάρτιση, και εξαρτάται από τις ικανότητες και τους πόρους που απαιτούνται για την υιοθέτηση καινοτομιών που διαμορφώνονται από τα πολιτικά, πολιτισμικά και κοινωνικοοικονομικά συστήματα.
Επ’ αυτού, η ΕΟΚΕ τονίζει ότι, προκειμένου να εφαρμοστούν διαρθρωτικές καινοτομίες και να αναπτυχθούν νέες ιδέες, η δημόσια στήριξη θα πρέπει επίσης να ωφελεί τα ιδρύματα τριτοβάθμιας εκπαίδευσης, συμπεριλαμβανομένης της επαγγελματικής εκπαίδευσης (η οποία είναι καίριας σημασίας για την επιτάχυνση της καινοτομίας) και τα εργαστήρια καινοτομίας και όχι μόνο τα έργα που έχουν ήδη φτάσει στο στάδιο της εμπορίας.
Σε αυτό το πλαίσιο, η Επιτροπή μπορεί να χρησιμοποιήσει δοκιμαστικά ορισμένα πανεπιστημιακά ιδρύματα για την επίτευξη αυτού του στόχου. 6.3.
Η ΕΟΚΕ επιδοκιμάζει επίσης τη στήριξη της Επιτροπής προς τα κράτη μέλη για την ανάπτυξη σημαντικών διασυνοριακών έργων κοινού ευρωπαϊκού ενδιαφέροντος και τονίζει τη σημασία που έχει η ταυτόχρονη υποστήριξη και του σταδίου της έρευνας, δεδομένου ότι η καινοτομία αποτελεί τοπική διεργασία που θα πρέπει να υποστηριχθεί εξαρχής με μια προσέγγιση από τη βάση προς την κορυφή, σύμφωνα με την τελική έκθεση με τίτλο «Το μέλλον της Ευρώπης» (προτάσεις αριθ.
12 και 35).
Ως εκ τούτου, προτείνει να χρηματοδοτηθούν τόσο οι ερευνητικές δραστηριότητες όσο και η επαγγελματική εξέλιξη των ερευνητών.
Θα πρέπει δε να υπάρχει δυνατότητα περαιτέρω ανάπτυξης εκ μέρους των φορέων καινοτομίας των αποτελεσμάτων ερευνών που επωφελούνται από δημόσια στήριξη, ενδεχομένως μέσω της πλατφόρμας «Innospace». 6.4.
Η ΕΟΚΕ χαιρετίζει την έκδοση εγγράφου καθοδήγησης που έχει ως στόχο να βοηθηθούν οι ενδιαφερόμενες αρχές για την επιλογή του καταλληλότερου ευρωπαϊκού στρατηγικού προγράμματος.
Τονίζει εξάλλου ότι είναι σημαντικό τα στρατηγικά προγράμματα να μην σχεδιάζονται με τη μορφή «στεγανών», αλλά να συνεκτιμάται η συμπληρωματικότητά τους και να επιδιώκεται, στο μέτρου του δυνατού, η οριζόντια εφαρμογή τους.
7.
Εμβληματική πρωτοβουλία για την προώθηση, την προσέλκυση και τη διατήρηση ταλέντων στον τομέα της υπερπροηγμένης τεχνολογίας 7.1.
Η ΕΟΚΕ χαιρετίζει την εν λόγω πρωτοβουλία που αποσκοπεί στην αύξηση των ευκαιριών και στην αντιστοίχιση μεταξύ εργοδοτών και ταλαντούχων ατόμων σε ολόκληρη την Ευρώπη. 7.2.
Η ΕΟΚΕ επικροτεί ιδιαίτερα την ιδέα να διερευνηθεί η δυνατότητα ευνοϊκότερης φορολογικής μεταχείρισης όσον αφορά τα δικαιώματα προαίρεσης μετοχών στην ΕΕ. 7.3.
Η ΕΟΚΕ παροτρύνει την Επιτροπή να συνεκτιμήσει τη φορολογική κατάσταση των ταλαντούχων ατόμων που μετακινούνται διασυνοριακά, προκειμένου να αποφευχθούν τυχόν εμπόδια στην ελεύθερη κυκλοφορία τους.
7.4.
Η ΕΟΚΕ καλεί την Επιτροπή να συντονίσει τις εθνικές πρωτοβουλίες που αποσκοπούν στην καλλιέργεια ταλέντων.